S-473/2008

Mál þetta, sem dómtekið er í dag, er höfðað með ákæru útgefinni af lögreglustjóranum á Selfossi 26. ágúst 2008 á hendur B-x-x J-x-x R-x-x S-x-x, kt. 000000-0000, Kambahrauni 49, Hveragerði og E-kk-þgf K-kk-þgf K-kk-þgf, kt. 000000-0000, Möðrufelli 7, Reykjavík

„a. gegn ákærða E-kk-þgf fyrir fíkniefnabrot

með því að hafa, að kvöldi sunnudagsins 30. desember 2007, í íbúð að Möðrufelli 7 í Reykjavík, haft í vörslu sinni 0,63 gr af amfetamíni sem lögregla fann við leit á ákærða umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

b. gegn ákærða B-x-x J-x-x fyrir þjófnað

með því að hafa föstudagskvöldið 18. janúar 2008, í félagi við J-kk-þf I-kk-þf J-kk-þf, kt. 000000-0000, brotist inn í Eden í Hveragerði, með því að brjóta rúðu í glugga á suðurlið hússins og rífa síðan gluggann af hjörum og stela þaðan 15.000 kr. úr sjóðsvél, sem ákærði braut upp í félagi við J-kk-þf I-kk-þf og 2 Dell tölvuskjám.

Telst háttsemi ákærða varða við 1. mgr. 244. gr. almennra hegningarlaga nr. 19/1940

c. gegn ákærða B-x-x J-x-x fyrir þjófnað

með því að hafa, aðfaranótt laugardagsins 19. janúar 2008 í félagi við J-kk-þf I-kk-þf J-kk-þf, kt. 000000-0000, brotist inn í Grunnskóla Hveragerðis við Skólamörk með því að brjóta rúðu í hurð á suðurhlið skólans og stela þaðan skjávarpa úr tölvuherbergi skólans.

Telst brot ákærða varða við 1. mgr. 244. gr. almennra hegningarlaga nr. 19/1940.

d. gegn ákærða B-x-x J-x-x fyrir þjófnað

með því að hafa, síðdegis sunnudaginn 20. janúar 2008 í félagi við J-kk-þf I-kk-þf J-kk-þf, kt. 000000-0000, brotist inn í íbúðarhúsið að Fljótsmörk 6 í Hveragerði, með því að fara inn um glugga ístofunni og stela þaðan 32” Phillips sjónvarpsflatskjá, enn ákærði og J-kk-nf vöfðu sjónvarpið inn í teppi og földu í gróðurhúsi við Þórsmörk 6 í Hveragerði.

Telst brot ákærða varða við 1. mgr. 244. gr. almennra hegningarlaga.

e. gegn ákærða E-kk-þgf fyrir hylmingu

með því að hafa skömmu eftir þjófnað þann er lýst er í ákærulið d, hitt meðákærða B-x-x og J-kk-þf I-kk-þf í gróðurhúsinu við Þórsmörk 6, í þeim tilgangi að kaupa af þeim hið þjófstolna sjónvarp sem ákærða var ljóst eða mátti vera ljóst að var þýfi, en ákærði hélt á umræddu sjónvarpi í fanginu er lögregla kom að.

Telst brot ákærða varða við 1. mgr. 254 gr. almennra hegningarlaga nr. 19, 1940.

f. gegn ákærða E-kk-þgf fyrir fíkniefnabrot

með því að hafa, á sömu stund og stað og frá greinir í ákærulið e, haft í vörslu sinni 1,.04, gr af hassi sem lögregla fann við öryggisleit á ákærða eftir handtöku hans.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærðu verði dæmdir til refsingar og að ákærða E-kk-þgf verði gert að sæta upptöku á framangreindum fíkniefnum (efnaskrá nr. 13065 & 13179), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

B-kk-nf E-kk-nf hdl. gerir, fyrir hönd Austurmarkar 25 ehf., kröfu um að ákærða verði gert að greiða skaðabætur samtals að fjárhæð 150.000 kr., auk dráttarvaxta að mánuði liðnum frá birtingu bótakröfu vegna ákæruliðar b.

Hveragerðisbær, kt. 000000-0000, gerir kröfu um að ákærða verði gert að greiða skaðabætur samtals að fjárhæð kr. 242.986.- vegna ákæruliðar c.“

Af hálfu ákærða B-x-x J-x-x R-x-x S-x-x er þess krafist að hann verði dæmdur til vægustu refsingar sem lög leyfa og að bótakröfum verði vísað frá dómi. Þá er krafist þóknunar verjanda að mati dómsins.

Af hálfu ákærða E-kk-ef K-kk-ef K-kk-ef er þess krafist að hann verði dæmdur til vægustu refsingar sem lög leyfa. Krafist er og verjandaþóknunar og ferðakostnaður að mati dómsins.

Ákærðu hafa skýlaust játað brot sín samkvæmt ákæru. Sannað er með játningu þeirra og öðrum gögnum málsins að ákærðu er sekir um þá háttsemi sem þeim er gefin að sök í ákæru og eru brot þeirra rétt heimfærð til refsiákvæða í ákæru.

Samkvæmt fyrirliggjandi sakavottorði ákærða B-x-x J-x-x R-x-x var honum á síðasta ári gert að greiða sekt vegna vörslu fíkniefna en að öðru leyti hefur hann ekki gerst sekur um refsiverðan verknað. Til refsimildunar horfir að ákærði var aðeins 16 ára þegar brotin voru framin og að hann hefur játað þau greiðlega. Á móti kemur, til refsiþyngingar, að brotin voru framin í félagi við annan og í eitt skipti var brotist inn í íbúðarhús. Með vísan til ofangreinds og ákv. 77. gr. almennra hegningarlaga þykir refsing ákærða B-x-x J-x-x R-x-x hæfilega ákveðin fangelsi í 3 mánuði, en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Samkvæmt fyrirliggjandi sakavottorði ákærða E-kk-ef K-kk-ef gekkst hann hin 4. desember 2006 undir að greiða sekt vegna fíkniefnabrots. Þá var honum hinn 13. desember sama ár veitt skilorðsbundin ákærufrestun vegna þjófnaðarbrots. Loks var honum, með dómi hinn 14. nóvember 2007, gert að sæta 30 daga fangelsi, skilorðsbundið í 2 ár, fyrir þjófnaðarbrot. Hefur ákærði með þeim brotum sem hann hefur nú verið sakfelldur fyrir rofið skilorð þess dóms og ber því að dæma hann upp og ákveða ákærða refsingu í einu lagi samkvæmt 60. gr. almennra hegningarlaga. Til refsimildunar horfir að ákærði var aðeins 16 ára þegar brot hans voru framin og að hann hefur játað þau greiðlega. Með vísan til ofangreinds og ákv. 77. gr. almennra hegningarlaga þykir refsing ákærða E-kk-ef K-kk-ef hæfilega ákveðin fangelsi í 2 mánuði, en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Bótakröfur Austurmarkar 25 ehf. og Hveragerðisbæjar er ekki studdar neinum gögnum og verður ekki komist hjá að vísa þeim frá dómi.

Upptæk eru gerð 0,63 g af amfetamíni og 1,04 g af hassi.

Ákærði B-x-x J-x-x R-x-x greiði þóknun skipaðs verjanda síns, S-kk-ef S-kk-ef hæstaréttarlögmanns, 95.616 krónur, að meðtöldum virðisaukaskatti.

Ákærði E-kk-nf K-kk-nf greiði þóknun og ferðakostnað skipaðs verjanda síns, H-kk-ef I-kk-ef hæstaréttarlögmanns, 191.008 krónur, að meðtöldum virðisaukaskatti.

Dóm þennan kveður upp Á-kk-nf M-kk-nf héraðsdómari.

D ó m s o r ð:

Ákærði, B-x-x J-x-x R-x-x S-x-x, sæti fangelsi í 3 mánuði, en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði E-kk-nf K-kk-nf K-kk-nf, sæti fangelsi í 2 mánuði, en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð 0,63 g af amfetamíni og 1,04 g af hassi.

Ákærði B-x-x J-x-x R-x-x greiði þóknun skipaðs verjanda síns, S-kk-ef S-kk-ef hæstaréttarlögmanns, 95.616 krónur, að meðtöldum virðisaukaskatti.

Ákærði E-kk-nf K-kk-nf greiði þóknun og ferðakostnað skipaðs verjanda síns, H-kk-ef I-kk-ef hæstaréttarlögmanns, 191.008 krónur, að meðtöldum virðisaukaskatti.

Á-kk-nf M-kk-nf